
ประกาศองค์การบริหารส่วนตำบลคันธุลี
เรื่อง   รับสมัครสอบคัดเลือกพนักงานส่วนตำบลเพื่อเปลี่ยนสายงานผู้บริหารต่างสายงาน
ให้ดำรงตำแหน่งผู้บริหารที่ว่างขององค์การบริหารส่วนตำบลคันธุลี
.......................................................
                       ด้วยองค์การบริหารส่วนตำบลคันธุลี จะดำเนินการสอบคัดเลือกพนักงานส่วนตำบลเพื่อเปลี่ยนสายงานผู้บริหารต่างสายงานให้ดำรงตำแหน่งเป็นสายงานผู้บริหารที่ว่างขององค์การบริหารส่วนตำบลคันธุลี  อำเภอท่าชนะ  จังหวัดสุราษฎร์ธานี
                       อาศัยอำนาจตามความใน ข้อ 86  ข้อ 87  แห่งประกาศคณะกรรมการพนักงานส่วนตำบลจังหวัดสุราษฎร์ธานี  เรื่อง  หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล  ลงวันที่  20  มกราคม   พ.ศ.2546   (แก้ไขเพิ่มเติมถึง ฉบับที่ 31 พ.ศ.2558)  องค์การบริหารส่วนตำบลคันธุลี  จึงประกาศรับสมัครสอบคัดเลือกเพื่อเปลี่ยนสายงานผู้บริหารต่างสายงานให้ดำรงตำแหน่งเป็นสายงานผู้บริหารที่ว่างขององค์การบริหารส่วนตำบลคันธุลี  ดังต่อไปนี้
                       1. ชื่อตำแหน่งที่จะดำเนินการสอบคัดเลือก                     


         1.1 ตำแหน่งรองปลัดองค์การบริหารส่วนตำบล (นักบริหารงานอบต. 6) เลขที่ตำแหน่ง   01-0101-002  สังกัดองค์การบริหารส่วนตำบลคันธุลี  อำเภอท่าชนะ  จังหวัดสุราษฎร์ธานี  จำนวน  1  อัตรา
                       2. รายละเอียดตำแหน่ง    หน้าที่และความรับผิดชอบของตำแหน่ง  ลักษณะงานที่ปฏิบัติ   คุณสมบัติของผู้สมัครและความรู้ความสามารถที่ต้องการ  (ผนวก ก.)
                       3. การรับสมัคร
                             3.1  เอกสารการรับสมัคร
                                    ผู้มีสิทธิสมัคร สามารถสมัครสอบคัดเลือกฯ ได้เพียงตำแหน่งเดียวเท่านั้น  โดยจะต้องยื่นเอกสารในการสมัครให้ครบถ้วนในวันสมัคร  ดังต่อไปนี้
                  

(1) ใบสมัคร ฯ (ตามเอกสารหมายเลข 1)  
(2)  รูปถ่ายขนาด  1  นิ้ว หรือ 3x4 ซม. ถ่ายไม่เกิน 6 เดือน จำนวน 3 รูป
                  

(3)  แบบตรวจสอบคุณสมบัติและประวัติผู้สมัครฯ (เอกสารหมายเลข 2)
                  

(4)  หนังสือยินยอมให้สมัครเข้ารับการสอบคัดเลือกฯ (เอกสารหมายเลข 3)
                  

(5)  หนังสือรับรองคุณสมบัติของผู้สมัครเข้ารับการสอบคัดเลือกฯ (เอกสารหมายเลข 4)
                  

(6)  สำเนาบัตรประวัติ  หรือ  ก.พ. 7  ที่เจ้าของประวัติรับรองสำเนาถูกต้อง
                  

(7)  เอกสารหลักฐานประกอบการสมัคร  (เอกสารหมายเลข 5)
                  

ทั้งนี้   หากผู้สมัครรายใดยื่นเอกสารที่คณะกรรมการสอบคัดเลือกฯ กำหนด         ไม่ครบถ้วน   ในวันสมัคร  คณะกรรมการสอบคัดเลือกฯ จะถือว่าผู้นั้นไม่มีสิทธิรับการสอบคัดเลือกฯ ในครั้งนี้

4.วิธีการสมัคร  สถานที่และระยะเวลาการรับสมัคร

                        ให้ผู้สมัครยื่นเอกสารการสมัครตาม ข้อ 3.1 ด้วยตนเอง ได้ที่สำนักงานปลัดองค์การบริหารส่วนตำบล ที่ทำการองค์การบริหารส่วนตำบลวัง  อำเภอท่าชนะ จังหวัดสุราษฎร์ธานี   ตั้งแต่วันที่   13 – 27  สิงหาคม  2558    เวลา  08.30 – 16.30 น.    ในวันและเวลาราชการ
                         ให้ผู้สมัครสอบคัดเลือกฯ   ชำระค่าธรรมเนียมในการสมัคร จำนวน  200  บาท  โดย   ยื่นพร้อมใบสมัครและเอกสารการสมัคร ทั้งหมด 
            
5.หลักเกณฑ์และวิธีการสอบคัดเลือก
                                   คณะกรรมการสอบคัดเลือกฯ  จะดำเนินการสอบคัดเลือกฯ ภาคความรู้ความสามารถทั่วไป (สอบข้อเขียน) คะแนนเต็ม 100  คะแนน ภาคความรู้ความสามารถที่ใช้เฉพาะตำแหน่ง  (สอบข้อเขียน)    คะแนนเต็ม 100 คะแนน    และภาคความเหมาะสมกับตำแหน่ง (สัมภาษณ์)    คะแนนเต็ม 100 คะแนน    (รายละเอียดตามผนวก ข.)
                      6.กำหนดการสอบคัดเลือกและการประกาศผลการสอบคัดเลือก
                          6.1 ประกาศรายชื่อผู้มีสิทธิเข้ารับการสอบคัดเลือกฯ ภายในวันที่  28  สิงหาคม  2558    ณ   ที่ทำการองค์การบริหารส่วนตำบลคันธุลี  อำเภอท่าชนะ  จังหวัด สุราษฎร์ธานี และที่ www.khanthuli.go.th  ทั้งนี้    ผู้สมัครสามารถสอบถามได้ทางโทรศัพท์หมายเลข โทร. ๐-๗๗๓๘-๑๙๖8  

ในวันและเวลาราชการ
                           6.2 กำหนดการสอบคัดเลือกฯ   
            องค์การบริหารส่วนตำบลคันธุลี กำหนดสอบภาคความรู้ความสามารถทั่วไป   (สอบข้อเขียน)   ภาคความรู้ความสามารถที่ใช้เฉพาะตำแหน่ง (สอบข้อเขียน) และภาคความเหมาะสมกับตำแหน่ง (สัมภาษณ์)  คะแนนเต็มภาคละ 100  คะแนน  (ทั้งนี้ผู้ที่จะได้รับการประกาศรายชื่อเป็นผู้สอบคัดเลือกได้จะต้องเป็นผู้สอบได้คะแนนในแต่ละภาคที่สอบตามหลักสูตรไม่ต่ำกว่าร้อยละ 60)   ในวันเสาร์ที่   12  กันยายน  2558   ตั้งแต่เวลา  08.30  น.  เป็นต้นไป   สำหรับสถานที่สอบข้อเขียน   สัมภาษณ์   และระเบียบเกี่ยวกับการสอบคัดเลือกองค์การบริหารส่วนตำบลคันธุลี จะประกาศให้ทราบ ภายในวันที่  28  สิงหาคม  2558 
6.3 ประกาศผลสอบผู้ผ่านการสอบคัดเลือกฯ     ในวันที่   16  กันยายน  2558          ณ   ที่ทำการองค์การบริหารส่วนตำบลคันธุลี   อำเภอท่าชนะ  จังหวัดสุราษฎร์ธานี  
   
7.   หากมีข้อสงสัยนอกเหนือจากที่กำหนดในประกาศฉบับนี้ให้สอบถามคณะกรรมการสอบคัดเลือกฯ  และให้ถือผลการวินิจฉัยของคณะกรรมการสอบคัดเลือกฯ เป็นที่สุด
จึงประกาศให้ทราบโดยทั่วกัน
ประกาศ  ณ วันที่   20 เดือนกรกฎาคม   พ.ศ. 2558
                               (นายมงคล  ธรรมฤทธิ์)
               นายกองค์การบริหารส่วนตำบลคันธุลี
 (ผนวก  ก.)

รายละเอียดเกี่ยวกับตำแหน่ง หน้าที่ ความรับผิดชอบของตำแหน่ง ลักษณะงานที่ปฏิบัติ
คุณสมบัติของผู้มีสิทธิสมัครสอบคัดเลือก  ความรู้ ความสามารถ  ตามมาตรฐานกำหนดตำแหน่ง
ชื่อตำแหน่ง
นักบริหารงานองค์การบริหารส่วนตำบล 6

ชื่อและระดับของตำแหน่ง

         ตำแหน่งในสายงานนี้มีชื่อและระดับของตำแหน่ง คือ  รองปลัดองค์การบริหารส่วนตำบล    (นักบริหารงานอบต.6) เลขที่ตำแหน่ง 00-0101-002   
ตำแหน่งประเภท     บริหาร
หน้าที่และความรับผิดชอบ

        ปฏิบัติงานในฐานะปลัดองค์การบริหารส่วนตำบล หรือรองปลัดองค์การบริหารส่วนตำบลซึ่งมีหน้าที่ความรับผิดชอบความยากและคุณภาพของงานสูง รับผิดชอบงานการบริหารงานองค์การบริหารส่วนตำบล  โดยควบคุมหน่วยงานหลายหน่วยงานและปกครองผู้อยู่ใต้บังคับบัญชาจำนวนมากพอสมควร  และปฏิบัติหน้าที่อื่นตามที่ได้รับมอบหมาย 

ลักษณะงานที่ปฏิบัติ

         ในฐานะปลัดองค์การบริหารส่วนตำบลหรือรองปลัดองค์การบริหารส่วนตำบลทำหน้าที่พิจารณาทำความเห็น  สรุปรายงานเสนอแนะและดำเนินงานตามกฎหมายและระเบียบคำสั่งที่ต้องใช้ความชำนาญเกี่ยวกับการบริหารงานองค์การบริหารส่วนตำบล   โดยปฏิบัติหน้าที่อย่างใดอย่างหนึ่งหรือหลายอย่าง  เช่น การอนุญาต  การอนุมัติ  การดูแลผลประโยชน์ของ อบต. การประกอบการค้าซึ่งเป็นที่รังเกียจหรืออาจเป็นอันตรายแก่สุขภาพ  และหน้าที่อื่นตาม พ.ร.บ.สาธารณสุข  การรักษาความสงบเรียบร้อยของประชาชน จัดให้มีและบำรุงทางบกและทางน้ำ รักษาความสะอาดของถนนหรือทางเดินและที่สาธารณะ  รวมทั้งการกำจัดมูลฝอยและสิ่งปฏิกูล  ป้องกันและระงับโรคติดต่อ  จัดให้มีเครื่องมือเครื่องใช้ในการดับเพลิงให้ราษฎรได้รับการศึกษาอบรม  จัดให้มีน้ำสะอาด  หรือการประปา  จัดให้มีโรงฆ่าสัตว์จัดให้มีสุสานฌาปนสถาน  บำรุงและส่งเสริมการทำมาหากินของราษฎร  จัดให้มีและบำรุงสถานที่ทำการพิทักษ์รักษาคนเจ็บไข้  จัดให้มีและบำรุงการไฟฟ้าหรือแสงสว่างโดยวิธีอื่น  จัดให้มีและบำรุงทางระบายน้ำ  เทศพาณิชย์  จัดให้มีและบำรุงส้วมสาธารณะ  จัดให้มีและบำรุงสงเคราะห์มารดาและเด็ก  จัดให้มีและบำรุงโรงพยาบาล  จัดให้มีการสาธารณูปการ  จัดให้มีการจัดทำกิจการซึ่งจำเป็นเพื่อการสาธารณสุขจัดตั้งและบำรุงโรงเรียนอาชีวศึกษา  จัดให้มีและบำรุงสถานที่สำหรับการกีฬาและพลศึกษา  จัดให้มีและบำรุงสวนสาธารณะสวนสัตว์  และสถานที่พักผ่อนหย่อนใจ  ปรับปรุงแหล่งเสื่อมโทรม  และรักษาความเรียบร้อยของท้องถิ่นกิจการอย่างอื่นซึ่งจำเป็นเพื่อการสาธารณสุข    และหน้าที่อื่น ๆ ซึ่งมีคำสั่งกระทรวงมหาดไทย  หรือกฎหมายบัญญัติให้เป็นหน้าที่ขององค์การบริหารส่วนตำบล  เช่น  การเลือกตั้งสมาชิกสภาองค์การบริหารส่วนตำบล  เลขานุการสภาองค์การบริหารส่วนตำบล การจัดการให้ความสะดวก  และรักษาความสงบเรียบร้อยในการเลือกตั้งของแต่ละหน่วยเลือกตั้งที่อยู่ในท้องที่  การจัดการให้ความสะดวก  และรักษาความสงบเรียบร้อยในการเลือกตั้ง  การขออนุมัติจ้างลูกจ้าง  และคนงานองค์การบริหารส่วนตำบล  การขออนุมัติเลื่อนขั้นเงินเดือนลูกจ้างคนงาน  และพนักงานส่วนตำบลประจำปี  การขออนุมัติใช้จ่ายเงินสะสมขององค์การบริหารส่วนตำบล   เป็นกรรมการสอบคัดเลือกบุคคลเข้าบรรจุเป็นพนักงานส่วนตำบลที่  ก.อบต. จังหวัดแต่งตั้ง 
เป็นกรรมการสอบสวนพนักงานส่วนตำบลผู้ถูกกล่าวหากระทำผิดวินัย   เป็นเจ้าหน้าที่งบประมาณ  เป็นเจ้าหน้าที่เกี่ยวกับการศึกษา  เป็นเจ้าหน้าที่เกี่ยวกับการควบคุมโรคระบาดสัตว์   เป็นกรรมการควบคุมรักษา
ทรัพย์สินขององค์การบริหารส่วนตำบล  เป็นผู้เก็บรักษาเอกสารสำคัญขององค์การบริหารส่วนตำบล  เป็นผู้รับผิดชอบเกี่ยวกับการเงินทั่วไปขององค์การบริหารส่วนตำบล  ตรวจฎีกาเบิกจ่ายเงิน      ลงนามถอนเงิน

จากธนาคารพาณิชย์  ธนาคารออมสิน  คลังจังหวัด   เป็นกรรมการรักษาเงินขององค์การบริหารส่วนตำบล  เป็นพนักงานเจ้าหน้าที่ประเมินภาษีโรงเรือน  เป็นพนักงานเจ้าหน้าที่ประเมินภาษีบำรุงท้องที่  เป็นพนักงานเจ้าหน้าที่ประเมินภาษีป้าย  เป็นพนักงานเจ้าหน้าที่ควบคุมการฆ่าและออกใบอาชญาบัตรการฆ่าและการจำหน่ายเนื้อสัตว์  เป็นเจ้าหน้าที่ดับเพลิง  เป็นเจ้าหน้าที่พัสดุ  เป็นเจ้าหน้าที่จัดทำรายงานประจำปี  เป็นกรรมการตรวจรับวัสดุและกรรมการควบคุมการก่อสร้าง  เป็นกรรมการตรวจสภาพอาคาร  เป็นกรรมการควบคุมการรับส่งเงิน  เป็นกรรมการอำนวยการศึกษา  เป็นกรรมการประชาสัมพันธ์  เป็นกรรมการจัดงานประจำปี อันเป็นประเพณีท้องถิ่น  หรืองานราชพิธี  งานรัฐพิธี   เป็นกรรมการช่วยเหลือและบรรเทาทุกข์ประชาชนในท้องถิ่นในกรณีเกิดภัยธรรมชาติและสาธารณภัยต่าง ๆ  เป็นต้น  ฝึกอบรมและให้คำแนะนำปรึกษาในการปฏิบัติงานแก่เจ้าหน้าที่ระดับรองลงมา   ตอบปัญหาชี้แจงต่าง ๆ  เกี่ยวกับงานในหน้าที่  เข้าร่วมประชุมคณะกรรมการต่าง ๆ ตามที่ได้รับแต่งตั้ง   เข้าร่วมประชุมในการกำหนดนโยบายและแผนงานของส่วนราชการที่สังกัดและปฏิบัติหน้าที่อื่นที่เกี่ยวข้องในฐานะหัวหน้าหน่วยงาน  นอกจากปฏิบัติงานดังกล่าวข้างต้นแล้ว ยังทำหน้าที่กำหนดนโยบายการปฏิบัติงาน  พิจารณาวางอัตรากำลังเจ้าหน้าที่และงบประมาณของงานที่รับผิดชอบ ติดต่อประสานงานวางแผนมอบหมายงาน  วินิจฉัยสั่งการ  ควบคุมตรวจสอบให้คำปรึกษาแนะนำ ปรับปรุงแก้ไขติดตามประเมินผลและแก้ปัญหาข้อขัดข้องในการปฏิบัติงานที่รับผิดชอบด้วย 
คุณสมบัติของผู้มีสิทธิสมัครสอบคัดเลือกฯ

              1. ผู้สมัครจะต้องเป็นพนักงานส่วนตำบลสายงานบริหารอื่น  ซึ่งดำรงตำแหน่งสายงานบริหาร     ไม่ต่ำกว่าระดับ 6   มาแล้วไม่น้อยกว่า  2  ปี  

2.  กรณีพนักงานส่วนตำบลซึ่งโอนมาจากข้าราชการประเภทอื่น ให้เริ่มนับระยะเวลาการดำรงตำแหน่งบริหารตามสายงานนั้น  ตั้งแต่โอนมาดำรงตำแหน่งบริหารในองค์กรปกครองส่วนท้องถิ่นและปฏิบัติงานที่เกี่ยวข้องกับงานองค์กรปกครองส่วนท้องถิ่นมาแล้วไม่น้อยกว่า 1 ปี  

3. มีคุณวุฒิตรงตามคุณสมบัติเฉพาะสำหรับตำแหน่งตามมาตรฐานกำหนดตำแหน่งที่ ก.อบต.กำหนด  ดังนี้  
              
3.1   ได้รับปริญญาตรีหรือเทียบได้ไม่ต่ำกว่านี้ ทางรัฐศาสตร์ การปกครอง  รัฐประศาสนศาสตร์  การบริหารรัฐกิจ  กฎหมาย  หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ 
ตำแหน่ง       









































































ความรู้ความสามารถที่ต้องการ
                 1. มีความรู้ทั่วไปเกี่ยวกับเหตุการณ์ปัจจุบันในด้านการเมือง  เศรษฐกิจและสังคม   โดยเฉพาะอย่างยิ่งของประเทศไทย
                 2. มีความสามารถในการศึกษา  หาข้อมูล วิเคราะห์ปัญหาและสรุปเหตุผล
                 3. มีความสามารถในการบริหารงานและจัดระบบงาน
                 4. มีความสามารถในการริเริ่มปรับปรุงนโยบายและแผนงาน
                 5. มีความรู้ความเข้าใจนโยบายและแผนงานด้านต่างๆของส่วนราชการที่สังกัด
                 6. มีความสามารถในการจัดทำแผนงาน  ควบคุมตรวจสอบ ให้คำปรึกษาแนะนำและเสนอแนะวิธีการแก้ไขปรับปรุงการปฏิบัติงานที่อยู่ในความรับผิดชอบ
                 7. มีความสามารถในการปกครองบังคับบัญชา
                 8. มีความสามารถในการติดต่อประสานงาน
                 9. มีความรู้ความเข้าใจในหลักการบริหารงานบุคคล
                10. มีความรู้ทั่วไปเกี่ยวกับแผนพัฒนาเศรษฐกิจและสังคมของประเทศ
                11. มีความรู้ความสามารถในการใช้งานคอมพิวเตอร์ 
 

ภาคผนวก  ข.
                                                                                                (แนบท้ายประกาศรับสมัครสอบคัดเลือกฯ )
1.  เกณฑ์การสอบคัดเลือกฯ  แบ่งเป็น  3  ภาค

(1)  ภาคความรู้ความสามารถทั่วไป  (สอบข้อเขียน) คะแนนเต็ม  100  คะแนน

(2)  ภาคความรู้ความสามารถที่ใช้เฉพาะตำแหน่ง (สอบข้อเขียน) คะแนนเต็ม 100  คะแนน 



(3)  ภาคความเหมาะสมกับตำแหน่ง (สัมภาษณ์) คะแนนเต็ม  100  คะแนน
2.  เกณฑ์การตัดสิน


ผู้ที่ได้รับการสอบคัดเลือก  จะต้องเป็นผู้ที่สอบได้คะแนนในแต่ละภาคไม่ต่ำกว่าร้อยละ  60 

3.   การประกาศรายชื่อผู้ได้รับการสอบคัดเลือกฯ   
                         ให้คณะกรรมการสอบคัดเลือกฯ  รวมคะแนนจากการสอบคัดเลือก  แล้วจัดทำลำดับจาก ผู้ที่ได้คะแนนสูงสุดไปหาผู้ที่ได้คะแนนต่ำสุด  และให้พิจารณาผู้ที่อยู่ในลำดับที่ดีกว่าจะได้รับการแต่งตั้งก่อนผู้ที่อยู่ในลำดับถัดไป  และหากคะแนนของแต่ละบุคคลปรากฏว่าคะแนนรวมเท่ากัน ให้จัดลำดับผู้ที่คะแนนเท่ากัน  ดังนี้
                           ก)  ถ้าคะแนนรวมเท่ากัน  ให้พิจารณาจากคะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า 
                           ข)  ถ้าคะแนนภาคความเหมาะสมกับตำแหน่งเท่ากัน    ให้ผู้ได้คะแนนภาคความรู้ความสามารถเฉพาะตำแหน่งมากกว่า  เป็นผู้อยู่ในลำดับที่สูงกว่า  
      ค)  ถ้าคะแนนภาคความรู้ความสามารถเฉพาะตำแหน่งเท่ากัน  ให้ผู้ได้รับเลขประจำตัว
สอบก่อนเป็นผู้อยู่ในลำดับที่สูงกว่า 
4.   การแต่งตั้งผู้ได้รับการสอบคัดเลือกฯ

คณะกรรมการสอบคัดเลือกฯ  จะจัดทำประกาศผลการสอบคัดเลือก ฯ โดยจัดทำบัญชี    ผู้ผ่านการสอบคัดเลือก และรายงานผลการสอบคัดเลือกต่อนายกองค์การบริหารส่วนตำบลคันธุลี  เพื่อดำเนินการขอความเห็นชอบต่อคณะกรรมการพนักงานส่วนตำบลจังหวัดสุราษฎร์ธานี  (ก.อบต.จังหวัด)  พิจารณาเห็นชอบและแจ้งให้ อบต. แต่งตั้งผู้ผ่านการสอบคัดเลือกให้ดำรงตำแหน่งที่ได้สอบคัดเลือกผ่านต่อไป
******************************










